С близо 8% поскъпнала земята ни през миналата година | Портал за българи в Лондон, Великобритания и чужбина
Home Новини С близо 8% поскъпнала земята ни през миналата година
През 2018 г. средната цена на един декар земеделска земя достига 941 лв., което е със 7.9% повече в сравнение с 2017 година. Спрямо предходната година през 2018 г. увеличение е отчетено в цената на нивите – с 12.6%. Цената на постоянно затревените площи намалява с 16.8%. Това показват данните на Националния статистически институт (НСИ).
През 2018 г. най-висока e цената на земеделската земя в Североизточния район – 1 345 лв. на декар. Увеличение на цената на един декар земеделска земя спрямо предходната година е отчетено в Северния централен район – с 39.5%, и в Южния централен район – с 22.7%. Цената на земята в Югоизточния район остава почти на същото равнище спрямо 2017 г. – отбелязано е слабо повишение с 0.8%. През 2018 г. се наблюдава намаление в цената на един декар земеделска земя в Югозападния район – с 53.4%, в Северозападния – с 4,5%, и в Североизточния район – с 4.0%.
През 2018 г. най-висока е цената за един декар наета/арендувана земеделска земя в Североизточния район – 69 лева. Увеличение на цената на рентата спрямо предходната година се наблюдава във всички статистически райони с изключение на Южния централен район.